OpenLLM-France/wikimedia huggingface dataset:
# Fesikh

Fesikh (arabieraz: فسيخ, fesīḵ‎) Egiptoko ospakizunetarako plater tradizionala da. Antzinako Egiptoko garaietatik datorren Sham Ennessim jaialdian jaten dute egiptoarrek.
Osagai nagusia Itsaso Gorrian edota Mediterraneoan arrantzaturiko korrokoi arraina da, lehorturik, gaziturik eta hartziturik jaten dena. Egiptoz gain Sudanen eta Palestinan ere jaten da.

## Prestaketa

Korrokoia arrantzatu eta tradizionalki eguzkitan jarri ohi da lehortu dadin. Ondoren ur gaziz betetako upela handitan sartzen da 45 egunez eta hartzidura prozesu bat izaten du. Platerean kipula potxatuarekin, limoi xerrakin eta olioarekin ontzen da eta egiptoar ogiarekin zerbitzatzen da.
Prestaketa honen sekretuak (upelako gatz kontzentrazioa esate baterako) belaunaldiz belaunaldi pasatzen dira familietan. Plater hau prestatzen espezializatu direnek fasakhani izena hartzen dute Egipton.
Egiptoren mendebaldean korrokoiak urriagoak dira eta koregano izeneko arrain zuria erabiltzen dute prestatzeko.
Gaur egun prestatuta eta hutsean ontziraturiko zorro indibidualetan ere saltzen dira supermerkatuetan. Jatetxeetan ez da aurkitzen duen usain gogor eta sarkorra dela eta.

## Historia

Faraoien garaian du jatorria. Nilo ibaiak atzera egiten zuenean arrainak ertzetan harrapatuta gelditzen ziren eta lehortu egiten zirenean inguruko biztanleek jan egiten zituzten.

## Arriskua

Urtero izaten dira pozoitze kasu gutxi batzuk fesikha gaizki prestatzeagatik eragindakoak. Egiptoarrek hala ere asko kontsumitzen dute fesikha Egiptoko Jai Nazionalean eta Gobernuko osasun ministroak behin eta berriz ohartzen du saltoki ofizialetan soilik erosteko arraina edota bestela norberak etxean presta dezala. 1991n 18 pertsona hil ziren, Osasun Ministerioak datuak dituenetik urterik okerrena izan zen.
2012an Kanadako Elikagai Ikuskaritza Agentziak Torontoko supermerkatu bateko fekisharen inguruko kexa ugari jaso zituen. Eragindako gaixotasunak aztertuta pentsatu zen Clostridium botulinum bakterioak kutsatu zuela oilotan kontserbaturiko fesikha.

## Iruditegia

* Fekisha platerean.
* Fekish zorro indibidualak Saudi Arabiako merkatu batean.

## Erreferentziak

* ↑ «Feseekh and Melouha فسيخ و ملوحة | The Baheyeldin Dynasty» baheyeldin.com (Noiz kontsultatua: 2023-11-06).
* 1 2 3 4 (Gaztelaniaz) «Feseekh: el mortífero plato del tiempo de los faraones que los egipcios aman» BBC News Mundo (Noiz kontsultatua: 2023-11-06).
* 1 2 «Fesikh | Traditional Saltwater Fish Dish From Egypt | TasteAtlas» www.tasteatlas.com (Noiz kontsultatua: 2023-11-06).
* ↑ (Ingelesez) Mitchell, Robbie. (2023-08-22). «Egyptian Fesikh: This Food of the Pharaohs Could Kill You (Video)» Ancient Origins Reconstructing the story of humanity's past (Noiz kontsultatua: 2023-11-06).
* ↑ «Feseekh, an Egyptian delicacy that is sometimes deadly» The Economist ISSN 0013-0613. (Noiz kontsultatua: 2023-11-06).
* ↑ «Canadian Food Inspection Agency - Health Hazard Alert - Certain Lotus Fine Foods salted and cured fish products (fesikh) may contain dangerous bacteria» web.archive.org 2012-04-30 (Noiz kontsultatua: 2023-11-06).

## Kanpo estekak

* Datuak: Q4116140
* Multimedia: Fesikh / Q4116140
# FesTVal

FesTVal Espainiako Telebista Jaialdia da. Telebistari soilik eskaintzen zaion lehen jaialdia da, bere formatu guztietan: programak, lehiaketak, magazinak, telesailak, besteak beste. Gasteizen du egoitza, eta Murtzia, Albacete eta Burgos hirietan ere izan da udaberriko edizioan.
Jaialdia publiko zabalarentzat pentsatua dago, ikusleak telebistaz zuzenean goza dezan eta protagonistak zuzenean ezagutu ditzan.
Denboraldiko telesail eta saio berriak estreinatzen dira, eta hedabideetako profesional nabarmenekin kultur topaketak egiten dira, baita zuzeneko emanaldiak ere. Programak eta profesionalak omentzen eta saritzen dira. Hori guztia, kate nagusi guztien parte-hartzearekin eta intereseko artistekin. EITB da ekitaldiaren anfitrioia.

## Kanpo estekak

FesTValen webgune ofiziala
* Datuak: Q2782080
* Multimedia: FesTVal / Q2782080
# Fessenden (Ipar Dakota)

Fessenden Ipar Dakotako hiri bat da. Wells konderrian kokatua dago. 2010ean 479 biztanle zituen, 1,17 kilometro koadrotan banatuta.

## Ikus, gainera

* Wells konderria

## Kanpo estekak

* Datuak: Q2080795
* Multimedia: Fessenden, North Dakota / Q2080795
# Erlanger (kraterra)

Erlanger kraterra Ilargiko talka-krater bat da. LQ01 lau-angelukoan dago. 10,9 kilometroko diametroa du. Izena Joseph Erlangerren omenez darama. Peary eta Byrd kraterren artean dago, azken honen oso gertu, ipar poloaren inguruan.
Bere kokapena eta sakontasuna dela eta, Ilargiaren ardatza 1,5 gradu inguru baino ez dagoenez okertuta, eguzki-argiak gutxitan argitzen du bere barnealdea, eta, beraz, espero da hondoan izotz kometarioa pilatzea.

## Erreferentziak

* ↑ (Ingelesez) says, Tom. (2009-08-25). «Crater Erlanger: Where the Sun Don't Shine on the Moon» Outer Space Universe (Noiz kontsultatua: 2023-02-09).
* ↑ «Lunar boreal halo | Bad Astronomy | Discover Magazine» web.archive.org 2009-08-30 (Noiz kontsultatua: 2023-02-09).
* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q1333018
* Multimedia: Erlanger (crater) / Q1333018
# Erlantz Urtasun

Erlantz Urtasun Antzano (Iruñea, 1969). Geografia eta Historian lizentziatua EHUn (1993), bertako Antropologia Saileko kidea da. Nafarroako Artxibo Nagusiko bekaduna izan da; "Fontes Linguae Vasconum" eta Argiako kolaboratzailea. 1998an "Nafarroako Erribera Lehen Ertaroan. Hizkuntz Mugaren Egoera" doktoretza tesia aurkeztu zuen.

## Argitalpenak
### Aldizkari artikuluak

* 2001. "Euskararen historia soziala. Gogoeta", Bat Soziolinguistika aldizkaria, ISSN: 1130-8435, 39, 47-58 or.
* 1997. "Nafarroa eta Euskara: Mendialdea eta Erribera", Zainak. Cuadernos de Antropología-Etnografía, ISSN: 1137-439X, 17, 1998 (Alearen gaia: Mendia, gizartea eta kultura), 267-270 or.
* 1997. "Fiteroko hainbat toki izen: Hausnarketa", Fontes linguae vasconum: Studia et documenta, ISSN: 0046-435X, urte zk. 29, 76 Zk., 497-506 or.
* 1997-8 . "Nafarroako Herribeherako baskoi populua erromatar aldian: Arkeologia eta Hizkuntza". Isturitz: Cuadernos de prehistoria - arqueología, ISSN1137-4489, 8 zk., (Zenbakiaren gaia: Euskal Herriko Erromanizazioari buruzko lehenengo solasaldia. I. lib. ), 187-203 or.

### Talde idazlanetan parte-hartzea

* 2000. "Euskal Herria año mil: situación lingüística", in: Orella Unzue, J. L.: Euskal Herria: año 1000, año 2000 (historia, economía, ecología y cultura), ISBN 8493169315, 65-89 or.
* 1998. "Antoine d'Abbadie euskal zientzilariaren garaiko euskararen eta irlanderaren atzerapen garabidea (1810-1897)", Antoine d'Abbadie, 1897-1997: congrès international, ISBN: 848951671-5, 473-479 or.
* 1998. "Nafarroa eta Euskara: Mendialdea eta Erribera", Montaña, sociedad y cultura, ISBN: 84-89516-87-1, 267-270 or.

### Liburuak

* 2002. Hablemos de Navarra: (viaje a través de las realidades ocultas de un territorio vascón). Donostia: Basandere. ISBN: 84-931693-4-X
* 2002. Erlantz Urtasun Antzano, Andoni Uzkeda Mateo, Alizia Sturtze Mendia (2002): Euskal herriko pertsonaiak. Donostia : Gaiak. ISBN: 84-89772-78-9
* 2000 Erlantz Urtasun Antzano, Andoni Uzkeda Mateo, Alfonso Martínez de Lizardui Álvarez: Euskara eta historia: Euskal Herriaren historia ezkutuaz Donostia: Gaiak. ISBN: 84-89772-46-0
* Historia de Navarra. Hechos, personas y lugares
* 2013. Iruñsheme-iruinalabak ISBN: 9788496063891. Erlantz Urtasun Antzano.

## Erreferentziak

* ↑ «Urtasun, Erlantz - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-09-09).
* 1 2 «Erlantz Urtasun: "Nahiz eta 1512a garrantzitsua izan, Nafarroak beste 100 urtean iraun zuen independente" - Arrasate» Goiena.eus (Noiz kontsultatua: 2023-09-09).

## Kanpo Estekak

* Datuak: Q122364584
# Erlangen

Erlangen Frankonia Erdiko hiri unibertsitarioa da, Bavariako estatu federatuan eta Alemaniaren hegoaldean. 102.000 biztanle ditu eta Bavariako zortzigarren hiria da. Bere hiri hurbilenetarikoak 14 km-ra hegoaldean dagoen Fürth eta Nurenberg, 16 km-ra hegoekialdean, dira. Hiri hauekin eta alboko herriekin Nurenberko gune metropolitarra osatzen du, Alemaniako hamaikagarrena.
Erlangen Regnitz ibaiaren ertzean eta Danubio kanala eta Menoaren alboan kokaturik dago. Hiriaren iparraldean Regnitz ibaia eta Schwabach batzen dira.
Gaur egungo Erlangeren garrantzia bere Friedrich-Alexander unibertsitatean dagokio, bere hospitala eta Siemens konpainia elektronikoari. Motore ekonomiko hauen arteko interakzioari esker, Medizina eta teknologian ospe handia eman dio.
Erlangen-en arrasto historiko nabarienetarikoenak hugonoten kolonizazioa izan zen, 1685ean Luis XIV.ak Nantes ediktoak baliogabetu ostean Frantziatik erbesteratuak.

### Historia

Erlangen 1002an sortua izan zen "erlangon villa" izenarekin. 1374an txanponak egiten hasi ziren eta 1528an erreforma protestantea garatu zen.
1686an lehenengo hugonoteak heldu ziren Frantziatik ihesi, hiriaren garapenean garrantzizko papera eduki zutena, bereziki 1706ko sute handiaren osteko herriaren berreraiketan. 1743 Bayreuth-eko unibertsitatea bertan kokatuko da, Friedrich-Alexander-Universität izena hartuko zuena eta gaur egun Bavariako bigarren unibertsitaterik handiena dena.
1974an hiria 100.000 biztanleren muga gainditu zuen.

### Pertsona garrantzitsuak

* 1789ko martxoaren 16an Georg Simon Ohm fisikoa Erlangen-en jaio zen, gaur egun ohmari, erresistentzia elektrikoaren unitateari izena ematen diona.
* 1992ko martxoaren 23an Emmy Noether matematikaria jaio zen.
* 1941ko urtarrilaren 26an Heinrich von Pierer jaio zen, Siemens-en agintean egondakoa.
* 1961ko martxoaren 21ean Lothar Matthäus futbol jokalari ospetsua jaio zen, alemaniako selekzioan eta beste europar talde handietan karrera bikaina lortutakoa.

### Hiri senidetuak

* Suedia, Eskilstuna
* Frantzia, Rennes
* Errusia, Vladímir
* Alemania, Jena (Turingia)
* Erresuma Batua, Stoke-on-Trent
* Nikaragua, San Carlos (Nikaragua)
* Turkia, Beşiktaş, (Istanbul)

## Demografia

Ikus jatorrizko Wikidatako eskaera eta iturriak.

## Kanpo estekak

* erlangen hiriko web ofiziala
* ERLANGEN INFO
* Erlangen-ko entziklopedia
* Datuak: Q3126
* Multimedia: Erlangen / Q3126
# Erlanger (Kentucky)

Erlanger Kentuckyko hiri bat da. Kenton konderrian kokatua dago. 2010ean 18.082 biztanle zituen, 21,58 kilometro koadrotan banatuta.

## Ikus, gainera

* Kenton konderria

## Kanpo estekak

* Datuak: Q1998355
* Multimedia: Erlanger, Kentucky / Q1998355
# Erlategi

Erlategia hainbat erlauntza biltzen dituen lekua da. Miaz, erlategia dagoen lur sailaren ez da erlezaina bera, inguruko landare eta zuhaitzak polinizatzea nahi duen nekazaria baizik. Erlategi bateko ohiko erlauntza kopurua 25-40 bitartekoa da.

## Kanpo estekak

* Datuak: Q857628
* Multimedia: Beehives / Q857628
# Fagor Industrial

Fagor Industrial Sociedad Cooperativa Oñatiko enpresa industriala da, industrientzat etxetresna elektrikoak egiten dituena.
Fagor Industrial 1960an Arrasaten sortu zen, orduko Ulgorren departamentu bat izanik. Hasieran beste markentzat lan egiten zuen baina 1967tik aurrera bere marka ekoiztu du.
Negozio ezberdinak zirenez, 1974an Fagor Industrial kooperatiba independente bilakatu eta Oñatira joan zen. Egun biak MCC barruan daude.
1997an Lucenan Fagofri S.A. sortu zuen.

## Kanpo estekak

* Datuak: Q8960761
# Fagosoma

Fagosoma biologia zelularrean fagozitosi bidez xurgatutako partikula baten inguruan eratutako bakuoloa da. Bere barnean molekulak edo zelula mintza garraio aktibo edo pasiboz zeharkatzeko handiegiak diren egiturak egon daitezke.
Bakuolo hau xurgatutako partikularen inguruan zelula mintzaren fusioz sortzen da eta bere barnean mikroorganismo patogenoak daudenean fagolisosomek hauek suntsitzeko gaitasuna dute. Horretarako, lisosomekin bat egiten dute fagolisosomak eratuz. Lisosomek fagosomaren barnean dagoen materia degradatzeko entzimak dituzte.

## Ikus, gainera

* Fagozitosia

## Kanpo estekak

* Datuak: Q901955
# Fagot

Fagota zurezko haize instrumentua da, zehar-txirula, klarinetea, oboea eta korno ingelesa bezala. Bere altuera, 156 zentimetrokoa da, eta barneko zuloa, 250ekoa. Mihi bikoitza du.

## Orkestra sinfonikoetan

Orkestra sinfonikoetan, ohi, 4 fagot erabiltzen dira, horietako batek, kontrafagot lana egin dezan halakorik behar denean. Ateratzen duen soinua, oso egokia izaten da eszena liriko edo komikoetarako.

## Fagotaren sistemak
### Heckel sistema

Heckel sistema, alemaniarra da eta, XIX. mendetik hona, gailendu den sistema da. Carl Almenräder izan zen sistema hau garatu zuena, 1823. urtetik aurrera. Gottfried Weber ikertzaile akustikoak lagunduta, 4 oktaba lortzen zituen 17 giltzetako fagota eraiki zuen. Almenräderren hobekuntzak, 1823ko hitzarmen batekin hasi ziren. Bertan, intonazioa, erantzuna eta giltzen sistema gehituz eta aldatuz jotzeko erraztasun teknikoa deskribatu zituen. Schotten lantegian lan egiteak, diseinu berri hauen arabera instrumentuak eraiki eta frogatzeko ahalbidea eman zion. Hauen emaitzak "Caecilia"n, Schotten etxeko egunkarian argitaratu ziren. Instrumentuak eraikitzen jarraitu zuen 1843. urtean hil zen arte. Schotten lantegia utzi eta gero, 1831. urtean, bere lantegi propioa sortu zuen, sistemari izena emango zion Johann Adam Heckelekin batera.
Hurrengo 50 urteetan, fagotari hobekuntza gehiago egin zizkioten Heckelen ondorengoek eta hauena, fagot estandarra bihurtu zen, beste batzuk eraikitzen jarrai zezaten. Hogeigarren mendean, Heckelen fagotak izan ziren agintari merkatuan.

### Buffet sistema

Honi, sistema frantsesa ere deritzo. Sistema hau, Heckelena baino lehenago garatzen hasi zen. Baina ez zen alemaniarrarena bezain iraultzailea izan. Ez ziren erabiltzeko erosoak, Heckelen fagotekin alderatuz gero. Baina, askoren ustez, askoz espresiboagoak dira. Oraindik, sistema honetako fagotak eraikitzen dira, Parisen zehazki, Buffet-Crampon eta Selmerrek.

## Fagotarentzat piezak idatzi zituztenak

* Antonio Vivaldi
* Paul Dukas
* Paul Hindemith
* Maurice Ravel
eta beste hainbat konposatzaile ospetsu.

## Ikus, gainera

* Musika klasikoa
* Wolfgang Amadeus Mozart
* Ludwig van Beethoven

## Kanpo estekak

* Datuak: Q159998
* Multimedia: Bassoons / Q159998
# Fagradalsfjall

Fagradalsfjall Islandiako mendi eta sumendia da, herrialdearen hego-mendebaldean dagoena, Reykjanesskagiren erdialdean. Sistema zabalago baten erdialdeko sumendia da, sumendi pitzadurak eta Keilir bezalako beste aho eruptiboak barne hartzen dituena. Ipar-mendebaldeko goi-ordoki luze bat da, 385 metroko altuera duena.
2020aren amaieratik aurrera jarduera sismikoak gora egin zuen. 2021eko martxoaren 19an eztanda egin zuen, lehen aldiz XII. mendetik.

## Erreferentziak

* ↑ (Islandieraz) «Eldgos hafið við Fagradalsfjall» www.mbl.is (Noiz kontsultatua: 2021-03-19).
* ↑ (Ingelesez) «Possible runup phase at Fagradalsfjall» VolcanoCafe 2021-02-26 (Noiz kontsultatua: 2021-03-19).

## Kanpo estekak

* Datuak: Q27015522
* Multimedia: Fagradalsfjall (Reykjanes) / Q27015522
# Fagor Electrónica

    Artikulu hau soluzio elektronikoko enpresa buruzkoa da; beste esanahietarako, ikus «Fagor (argipena)».
Fagor Electrónica, S. Coop. Arrasateko enpresa industriala da, telekomunikazio azpiegituretarako soluzio elektronikoen sektorean aritzen dena.
1966an sortu zen. Mondragon korporazioko Fagor taldekoa da, beste zazpi kooperatibarekin batera. Fagor Electronicak filialak ditu Santanderren (Espainia), Kolonbian, Perun eta Txilen, eta lantegiak Arrasaten, Thailandian, Mexikon eta Turkian. Seiehun pertsonatik gorako lantaldea du, filialetakoak kontuan hartuta. 2023an 85 milioi euro fakturatu zituen, eta 2024rako 100 milioiren baino gehiagoren salmentak espero ditu.
2024an Astigarragako Triax Digital Solutions (TDS) konpainia erosi zuen. Triax ASek eta Ikusi Multimediak bat eginda sortutako sozietatea da TDS, eta 2023ko irailetik hartzekodunen borondatezko konkurtsoan zegoen. Erositako enpresa Fagor Multimedia Solutionsen (FMS) matrizean integratuko da.

## Erreferentziak

* 1 2 «Fagor Electronicak Astigarragako TDS enpresa erosi du» Berria 2024-03-13 CC BY-SA 4.0 lizentziapean.

## Kanpo estekak

* Webgune ofiziala
* Datuak: Q124832828
# Fuensaldaña

Fuensaldaña Valladolideko udalerria da, Montes Torozos eskualdean dagoena.
2009ko urtarrilaren 1eko erroldaren arabera 1.393 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1651705
* Multimedia: Fuensaldaña / Q1651705
# Fuenlabrada de los Montes

Fuenlabrada de los Montes Badajozko udalerria da, La Siberia eskualdean dagoena.
2009ko urtarrilaren 1eko erroldaren arabera 1.955 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q936003
* Multimedia: Fuenlabrada de los Montes / Q936003
# Fuensalida

Fuensalida Toledoko udalerria da, Torrijos eskualdean dagoena.
2009ko urtarrilaren 1eko erroldaren arabera 10.967 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1630082
* Multimedia: Fuensalida / Q1630082
# Fuengirolako geltokia

Fuengirola Malagako Renfe Aldirien geltokia da, Fuengirola udalerrian kokatuta dagoena.

## Zerbitzuak

Malagako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Malaga–Centro-Alameda ← | Los Boliches | ◄   ► | | → |

## Erreferentziak

* ↑ «MALAGAKO ALDIRIAK | Lineen mapa» www.renfe.com (Noiz kontsultatua: 2021-01-07).

## Ikus, gainera

* Malagako Renfe Aldiriak
* C-1 linea (Malagako Renfe Aldiriak)

## Kanpo estekak

* Malagako Renfe Alririaren web gunea
* Datuak: Q11681648
* Multimedia: Fuengirola train station / Q11681648
# Fuenlabrada

Fuenlabrada Madrilgo Erkidegoko udalerria da, hiriburutik hegoalderantz 22,5 kilometrora kokatuta dagoena. Erkidegoko laugarren udalerri jendetsuena da, 195.131 biztanlerekin, Madril, Mostoles eta Alcala de Henaresen ondoren.

## Klima

Datu klimatikoak (Fuenlabrada) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 10.6 | 12.2 | 15.6 | 17.2 | 21.7 | 27.8 | 32.2 | 32.2 | 27.8 | 20.0 | 14.4 | 11.1 | 20.2 |
| Batez besteko tenperatura minimoa (°C) | 0.0 | 1.7 | 3.3 | 5.6 | 8.9 | 13.3 | 16.1 | 16.1 | 12.8 | 8.3 | 3.9 | 1.7 | 7.6 |
| Pilatutako prezipitazioa (mm) | 45.7 | 43.2 | 38.1 | 45.7 | 40.6 | 25.4 | 10.2 | 10.2 | 30.5 | 45.7 | 63.5 | 48.3 | 491.8 |
| Iturria: ||||||||||||||

## Herritar ezagunak

* Fernando Torres (1984- ) futbolaria.
* Roberto Dueñas saskibaloi jokalaria.

## Ikus, gainera

* Madrilgo udalerrien zerrenda

## Erreferentziak

* ↑ http://www.weather.com/outlook/travel/businesstraveler/wxclimatology/monthly/SPXX0037 The Weather Channel

## Kanpo estekak

* (Gaztelaniaz) Fuenlabradako Udalaren webgunea
* Datuak: Q54902
* Multimedia: Fuenlabrada / Q54902
# Fuensanta

Fuensanta Albaceteko udalerria da, La Roda eskualdean dagoena.
2009ko urtarrilaren 1eko erroldaren arabera 355 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1635176
* Multimedia: Fuensanta (Albacete) / Q1635176
# Fuenferrada

Fuenferrada Teruelgo udalerria da, Cuencas Mineras eskualdean dagoena.
2009ko urtarrilaren 1eko erroldaren arabera 38 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1653283
* Multimedia: Fuenferrada / Q1653283
# Feijó (Acre)

Feijó Brasilgo udalerri bat da, Acre estatuan kokatua. 35.426 biztanle ditu 27.975,427 km²ko eremuan.

## Ikus, gainera

* Acre

## Kanpo estekak

* Datuak: Q1994833
* Multimedia: Feijó / Q1994833
# Feillens

Feillens Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q839756
* Multimedia: Feillens / Q839756
# Feilitzsch

Feilitzsch Alemaniako udalerria da. Bavaria estatuan dago, [[Hof (barrutia)|Hof]] barrutian. 2014an 2.858 biztanle zituen 30,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q158919
* Multimedia: Feilitzsch / Q158919
# Feilsdorf

Feilsdorf Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 35 biztanle zituen 3,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q653046
* Multimedia: Feilsdorf / Q653046
# Feinglosita

Feinglosita fosfato motako minerala da eta brackebuschite supertaldearen kidea da.

## Ezaugarriak

Feinglosita fosfato mineralaren formula kimikoa hau da: ${\ce {Pb2Zn(AsO4)2 * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Feinglosite: Mineral information, data and localities.» www.mindat.org (Noiz kontsultatua: 12-05-2019).
# Feins

Feins (bretainieraz Finioù) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q1074796
* Multimedia: Feins / Q1074796
# Feijoada à transmontana

Feijoada à transmontana Portugalgo gastronomiako ohiko errezeta da. Plater honen osagai nagusiak babarrunak (gorriak edo pintoak), aza eta txerrikiak ( saiheski, lukainka, urdaiazpiko, hirugihar, urdai, odolki..) dira. Hauetaz aparte, tipula, baratxuria, azenarioa eta ontzeko kuminoa, piperbeltza, iltzea, piper gorri lehorra...besteak beste erabiltzen dira.Portugalgo iparraldeko Candedo, Vihais eta Trás-os-Montes inguruetan du jatorria. Domingo Gordo (ihauterien aurreko igandea) jaiarekin batera jateko ohitura duten platera da. Normalean arroz zuria izaten du hornigai.

## Kanpo estekak

* Datuak: Q10280820
# Feilbingert

Feilbingert Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 1.605 biztanle zituen 10,05 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567663
* Multimedia: Feilbingert / Q567663